**Zmluva o dielo**

**uzatvorená podľa § 536 a nasl. zákona č. 513/1991 Zb. Obchodného zákonníka v znení neskorších predpisov**

(ďalej iba „zmluva")

**Článok 1. Zmluvné strany**

**1. Objednávateľ: CSM Industry s.r.o**

So sídlom: Daxnerova 756, 980 61 Tisovec

Štatutárny zástupca: Tomáš Maroš, konateľ

Osoba oprávnená konať v mene objednávateľa:

vo veciach technických: Ing. Peter Kubinský, technický manažér

vo veciach zmluvných: Ing. Erika Krnáčová, PhD, generálna manažérka

IČO: 50720350

DIČ: 2120433117

IČ DPH: SK2120433117

Bankové spojenie: Slovenská sporiteľňa a.s.

Číslo účtu IBAN: SK62 0900 0000 0051 2609 0569

Zapísaný v Obch. reg. Okresného súdu Banská Bystrica odd. Sro, vložka č. 34146/S

(ďalej ako „objednávateľ“)

a

**2. Zhotoviteľ:**

So sídlom/

miestom podnikania: Štatutárny zástupca:

Osoba oprávnená konať v mene zhotoviteľa: vo veciach technických:

vo veciach zmluvných:

IČO: DIČ: IČDPH:

Bankové spojenie:

IBAN:

SWIFT (BIC):

Zapísaný v

(ďalej ako „zhotoviteľ“ a objednávateľ a zhotoviteľ spolu aj ako „zmluvné strany")

**Článok II. Predmet zmluvy**

1. Zhotoviteľ sa zväzuje, že za podmienok dohodnutých v zmluve na svoje náklady a na svoje nebezpečenstvo pre objednávateľa zhotoví a dodá dielo: „**Zníženie energetickej náročnosti a zvýšenie využívania obnoviteľných zdrojov energie"** (ďalej tiež len „dielo"). Realizácia diela pozostáva z inštalácie fotovoltického zdroja elektrickej energie (ďalej FTV) s inštalovaným výkonom 375,55 kWp pre vlastnú spotrebu objednávateľa na streche výrobnej haly a jeho pripojenie do distribučnej siete spoločnosti Stredoslovenská distribučná, v rozsahu podľa vyhotovenej projektovej dokumentácie. Súčasťou diela je aj doprava, kompletná inštalácia, sprevádzkovanie, predvedenie, odskúšanie nových fotovoltických panelov, pripojenie do distribučnej siete SSEd, prístup k online monitoringu a zaškolenie prevádzky objednávateľa. Súčasťou plnenia zhotoviteľa je aj 12 mesačná skúšobná prevádzka diela zameraná na sledovanie, meranie, zaznamenávanie a vyhodnocovanie parametrov. Ak dielo počas skúšobnej prevádzky týmto prevádzkovým parametrom nevyhovie, má sa za to, že dielo má vady.

1. Objednávateľ sa zaväzuje, že riadne a včas vyhotovené dielo prevezme a zaplatí za jeho zhotovenie dohodnutú cenu v súlade s článkom IV. zmluvy.
2. Rozsah diela a špecifikácia prác sú uvedené v cenovej ponuke zhotoviteľa č................... zo dňa

.............. 2021 (ďalej tiež aj „vyplnený výkaz výmer - rozpočet"), ktorá tvorí neoddeliteľnú súčasť zmluvy ako jej príloha č.1 a v projektovej dokumentácii v názvom: INŠTALÁCIA FOTOVOLTICKÉHO ZDROJA ELEKTRICKEJ ENERGIE vyhotovenej doc. Ing. Peter Drgoňa, PhD., (ďalej tiež aj „PD"), ktorá tvorí neoddeliteľnú súčasť zmluvy ako príloha č. 2.

1. Zhotoviteľ vyhlasuje, že si je vedomý podmienok, za ktorých bude dielo realizované a s realizáciou diela za týchto podmienok výslovne súhlasí. Zhotoviteľ rovnako vyhlasuje, že na účely realizácie diela je oboznámený s PD. Dielo je zhotoviteľ povinný vyhotoviť tiež v súlade so záväznými pokynmi objednávateľa.
2. Zhotoviteľ sa zaväzuje vyhotoviť dielo v zmysle platných noriem, smerníc, predpisov pre výstavbu a všeobecne záväzných právnych predpisov platných a účinných na území SR. Zhotoviteľ je povinný vykonať dielo v súlade so ohláškou č. 6222/2021 , ktorá nadobudla právoplatnosť dňa 9.3. 2021.
3. Zhotoviteľ sa zaväzuje dodať predmet zmluvy v súlade s dohodnutými technickými a funkčnými charakteristikami, platnými záväznými predpismi, technickými normami a podmienkami tejto zmluvy. Zhotoviteľ sa zaväzuje súčasne s odovzdaním predmetu zmluvy odovzdať objednávateľovi aj všetky doklady, ktoré sa na predmet zmluvy vzťahujú ( ako napr. manuály, pravidlá bezpečného používania, certifikát o zhode a pôvode výrobku). Zhotoviteľ je povinný predložiť najneskôr pri odovzdaní predmetu zmluvy objednávateľovi doklady a dokumenty potrebné k uvedeniu do prevádzky a to najmä: záručné listy, certifikáty a atesty, správy o odborných skúškach a prehliadkach.
4. Zhotoviteľ sa zaväzuje všetky dodávky súvisiace s realizáciou predmetu zákazky dodať ako nové dodávky / tovary – nie je prípustné dodať ako tovar staršie, repasované, použité tovary a pod. Všetky materiály a technológie použité v procese realizácie musia byť platne certifikované, resp. musia byť v súlade so zákonom o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov.

**Článok III. Termín a miesto plnenia**

1. Zhotoviteľ sa zaväzuje zrealizovať dielo v rozsahu podľa článku II. zmluvy v termíne do 3 mesiacov od vystavenia objednávky. Objednávka bude vystavená najneskôr do 15 dní od nadobudnutia účinnosti zmluvy.
2. Miestom realizácie diela je objekt: Objekt: SO-01 FTV zdroj umiestnený na streche objektu, parc.č. 4880, k.ú. Tisovec.
3. V prípade, ak zhotoviteľ ukončí dielo pred termínom uvedeným v ods. 1 tohto článku objednávateľ sa zaväzuje riadne ukončené dielo prevziať aj v tomto skoršom termíne.
4. Zhotoviteľ splní svoju povinnosť zrealizovať dielo jeho riadnym zhotovením a odovzdaním celého diela objednávateľovi - podpísaním Protokolu o odovzdaní a prevzatí riadne a včas zhotoveného diela oprávnenými zástupcami oboch zmluvných strán v súlade s cenovou a technickou ponukou zhotoviteľa, a to po zrealizovaní celého diela. V protokole o odovzdaní a prevzatí zhotoveného diela sa uvedú prípadné vady alebo nedorobky, ktoré má odovzdávané dielo v čase jeho odovzdania objednávateľovi. Objednávateľ je však oprávnený odmietnuť prevzatie diela v prípade, ak má dielo vady alebo nedorobky , a to až do doby ich odstránenia.
5. Zhotoviteľ vyhlasuje, že s potrebnou dokumentáciou vzťahujúcou sa k realizácii diela sa riadne
6. oboznámil pred uzatvorením zmluvy , vyhlasuje, že spĺňa podmienky odbornej spôsobilosti na realizáciu diela a objednávateľ sa zhotoviteľovi zaväzuje poskytnúť súčinnosť nevyhnutne potrebnú na zrealizovanie diela.

**Článok IV.**

**Cena diela**

1. Zmluvné strany dohodli na rozsah diela uvedený v článku II. Predmet plnenia, v súlade so zákonom č. 18/1996 Z. z. o cenách a vyhlášky MF SR č. 87/ 1996 Z. z., ktorou sa vykonáva zákon Národnej rady Slovenskej republiky č. 18/ 1996 Z. z. o cenách, pevnú cenu zahŕňajúcu všetky náklady zhotoviteľa na zrealizovanie diela, vrátane dopravných nákladov, vo výške:

Cena celého diela spolu bez DPH: ..............................

 DPH 20%..................................

Cena celého diela spolu s DPH: Slovom: ...................... Eur,

1. Zmluvné strany sa dohodli, že cena celého diela podľa ods. 1 tohto článku zmluvy je konečná a nemenná, zahŕňajúca všetky náklady zhotoviteľa na realizáciu diela, vrátane dopravných nákladov.
2. Súčasťou ceny diela sú aj náklady na vykonanie všetkých východiskových odborných prehliadok, odborných skúšok, a iných požiadaviek na bezpečnú prevádzku diela stanovených platnou legislatívou, náklady na uvedenie diela do prevádzky a testovanie funkčnosti vo forme skúšobnej prevádzky diela zameranej na sledovanie prevádzkových parametrov v trvaní 12 mesiacov odo dňa uvedenia diela do prevádzky.

**Článok V.**

**Platobné podmienky**

1. Zmluvné strany sa dohodli, že preddavky sa nebudú poskytovať.
2. Cena diela je splatná nasledovne:
3. Prvú faktúru vo výške 10% z celkovej ceny diela , t.j. ............... EUR zhotoviteľ vystaví do 30 dní od vystavenia objednávky objednávateľom
4. Druhú faktúru vo výške 40% z celkovej ceny t.j..................EUR zhotoviteľ vystaví do 30 dní od dodania technológie na miesto realizácie prác
5. Tretiu faktúru vo výške 50% z celkovej ceny, t.j................. EUR zhotoviteľ vystaví do 30 dní po písomnom (protokolárnom) prevzatí zhotoveného diela objednávateľom a pripojení do distribučnej siete. Prílohou faktúry je aj Protokol o odovzdaní a prevzatí riadne a včas zhotoveného diela podpísaný oprávnenými zástupcami oboch zmluvných strán.
6. Splatnosť faktúry je 60 dní odo dňa doručenia faktúry do sídla objednávateľa. Zmluvné strany vyhlasujú, že uvedená lehota na splnenie peňažného záväzku nie je v hrubom nepomere k právam a povinnostiam vyplývajúcim zo záväzkového vzťahu pre veriteľa podľa § 369d zákona č. 513/1991 Zb. Obchodného zákonníka.
7. Miestom pre doručovanie faktúry s prílohou v písomnej forme je adresa objednávateľa uvedená v záhlaví tejto zmluvy, pokiaľ sa zmluvné strany nedohodnú inak. Zhotoviteľ je povinný doručiť objednávateľovi faktúru v minimálne dvoch vyhotoveniach. Zhotoviteľom predložená faktúra k úhrade musí obsahovať zákonom stanovené náležitosti. Zmluvné strany sa dohodli, že faktúra musí obsahovať najmä:
8. predmet úhrady,
9. deň dodania predmetu zmluvy

c) obchodné meno, sídlo , IČO, DIČ, IČDPH zhotoviteľa

d) identifikáciu projektu: názov a ITMS kód projektu, v rámci ktorého sa predmet zmluvy realizuje,

e) čiastku k úhrade, výšku DPH,

f) splatnosť faktúry.

1. Ak faktúra doručená zhotoviteľom nespĺňa zákonné podmienky v zmysle osobitného predpisu resp. podmienky dohodnuté touto zmluvou, je objednávateľ oprávnený faktúru vrátiť zhotoviteľovi na prepracovanie. V takomto prípade nie je objednávateľ v omeškaní so zaplatením zmluvne ceny objednávateľovi.
2. Faktúra sa považuje za uhradenú dňom odpísania fakturovanej sumy z účtu objednávateľa v prospech účtu zhotoviteľa.

**Článok VI.**

**Podmienky vykonania diela**

1. Povinnosti zhotoviteľa:
	1. Zhotoviteľ sa zaväzuje vyhotoviť dielo riadne, s náležitou odbornou starostlivosťou, v rámci dohodnutého rozsahu a dohodnutých termínov, v súlade s platnými normami, smernicami, predpismi pre výstavbu a ostatnými všeobecne záväznými právnymi predpismi platnými na území SR.
	2. Zhotoviteľ diela je povinný na pracovisku dodržiavať predpisy BOZP a PO v zmysle

zákonov a vyhlášok platných na území SR, a to tak na úseku „Bezpečnosti a ochrany zdravia pri práci" ako aj na úseku „Požiarnej ochrany". V rámci plnenia uvedených povinností zhotoviteľ zodpovedá u svojich zamestnancov, vrátane pracovníkov subdodávateľských prác a činností pre zhotoviteľa , v celom rozsahu za plnenie povinností na úseku BOZP, ktoré vyplývajú zo zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v platnom znení a zo súvisiacich predpisov z danej oblasti (oboznamovanie - školenie, zdravotná starostlivosť, určenie rizík, odborná spôsobilosť, vybavenosť OOPP, kontrola dodržiavania zásad BP, pracovné úrazy , poskytovanie prvej pomoci, výstražné označenia, zábrany, zákazy fajčenia, požívania alkoholických nápojov a iné).

* 1. Zhotoviteľ zabezpečí plnenie NV SR č. 396/2006 Z. z. o minimálnych bezpečnostných a zdravotných požiadavkách na stavenisko a Vyhlášky MPSVaR č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími , elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia . Zhotoviteľ pri svojej činnosti, bude v celom rozsahu dodržiavať a plniť ustanovenia zákona č. 314/2001 Z. z. o ochrane pred požiarmi v znení neskorších zmien a doplnení a ustanovenia vyhlášky MV SR č. 12112002 Z. z. o požiarnej prevencii v znení neskorších zmien a doplnení vrátane ustanovení súvisiacich predpisov pre danú oblasť a zabezpečí školenie svojich pracovníkov a pracovníkov svojich subdodávateľov v rámci dotknutých predpisov.

f) Zhotoviteľ je povinný počas realizácie diela likvidovať ostatný aj nebezpečný odpad v zmysle zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov, ako aj v zmysle príslušných vykonávacích predpisov a doložiť pri odovzdávacom a preberacom konaní predpísaný doklad o jeho likvidácii na predpísanej skládke, ktorá zodpovedá príslušným predpisom .

g) Zhotoviteľ sa zaväzuj e, že pri zhotovení diela dodrží technickú špecifikáciu dodávaných

materiálov a zariadení podľa súťažných podkladov k verejnému obstarávaniu a PD.

1. Zhotoviteľ je objednávateľovi na základe jeho žiadosti povinný preukázať požadovanú kvalitu použitých materiálov na realizáciu diela, vrátane tých, ktorých použitie na realizáciu diela sa plánuje. Zhotoviteľ musí poskytnúť objednávateľovi alebo tretím osobám súčinnosť v súvislosti s overením kvality dodávaného stavebného materiálu priamo u príslušného výrobcu, a to kedykoľvek v priebehu realizácie diela. Toto overenie môže byť vykonané autorizovanou osobou, ktorú na daný účel a na svoje náklady vyberie výlučne objednávateľ. Ak bude výsledkom overenia nevyhovujúca kvalita dodávaných materiálov a zariadení, nie je zhotoviteľ oprávnený ich do diela zabudovať ale je povinný dodať nové zariadenia a materiály , ktoré budú súladné so vzájomne dohodnutou špecifikáciou v zmysle PD a súťažných podkladov k verejnému obstarávaniu.
2. Zhotoviteľ zodpovedá za škody, ktoré spôsobí objednávateľovi porušením povinností pri realizovaní diela. Zhotoviteľ zodpovedá aj za škodu, ktorú pri vykonávaní diela pre objednávateľa podľa ustanovení zmluvy spôsobí svojim konaním tretím osobám.
3. Najneskôr ku dňu podpisu preberacieho protokolu je zhotoviteľ povinný objednávateľovi odovzdať návody na použitie v slovenskom alebo českom jazyku , certifikáty potrebné na uvedenie strojov a zariadení dodaných v rámci realizácie diela do prevádzky.
4. Zhotoviteľ je povinný poskytovať záručný servis k zariadeniam, ktoré sú súčasťou diela, a to vrátane dodávky náhradných dielov počas záručnej doby podľa čl. VIII ods. 2 zmluvy.
5. Zhotoviteľ sa zaväzuje dodržiavať právne predpisy na úseku ochrany pred nelegálnym zamestnávaním a nelegálnou prácou -najmä zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov a zákon č. 5/2004

Z. z. o službách zamestnanosti a o zmene a doplnení niektorých zákonov.

1. Zhotoviteľ sa zaväzuje , že pokiaľ bude na účely realizácie diela zamestnávať štátneho príslušníka tretej krajiny , tak vo vzťahu k tejto osobe budú splnené podmienky ustanovené v§ 21 a 23a ods. 1 a 2 zákona č. 5/2004 Z. z. o službách zamestnanosti a o zmene a doplnení niektorých zákonov. Zhotoviteľ zodpovedá objednávateľovi za dodržanie týchto podmienok aj u svojich subdodávateľov a je povinný priebežne kontrolovať dodržiavanie týchto predpisov vo vzťahu k nelegálnej práci a nelegálnemu zamestnávaniu aj u svojich subdodávateľov. V prípade porušenia uvádzaných povinností zhotoviteľom alebo jeho subdodávateľom nesie zhotoviteľ zodpovednosť za akúkoľvek škodu (najmä za sankcie a iné obdobné plnenia), ktorú nesplnením povinností podľa tohto písmena tohto odseku tohto článku Zmluvy objednávateľovi spôsobí.
2. Zhotoviteľ je povinný najneskôr v deň začatia prác na realizácii diela odovzdať objednávateľovi zoznam zamestnancov (zhotoviteľa aj subdodávateľov), ktorí sa budú podieľať na realizácii diela.
3. Zhotoviteľ je povinný strpieť výkon kontroly/auditu/overovania súvisiaceho s dodávaným tovarom a uskutočnenými stavebnými prácami kedykoľvek počas platnosti a účinnosti Zmluvy o poskytnutí nenávratného finančného príspevku (táto doba sa predĺži v prípade ak nastanú skutočnosti uvedené v článku 90 Nariadenia Rady ES č. 1083/2006 o čas trvania týchto skutočností), a to oprávnenými osobami,

ktorými sú:

i. Ministerstvo hospodárstva Slovenskej republiky a ním poverené osoby,

ii. Najvyšší kontrolný úrad Slovenskej republiky, príslušná Správa finančnej kontroly, Certifikačný orgán a nimi poverené osoby,

iii. Orgán auditu, jeho spolupracujúce orgány a nimi poverené osoby,

iv. Splnomocnení zástupcovia Európskej Komisie a Európskeho dvora audítorov,

v. Osoby prizvané orgánmi uvedenými v písm. a) až d) v súlade s príslušnými právnymi predpismi SR a ES a poskytnúť im všetku potrebnú súčinnosť.

1. Práva a povinnosti objednávateľa:
	1. Objednávateľ sa zaväzuje umožniť zhotoviteľovi začatie realizácie diela do 3pracovných dní od účinnosti zmluvy. V prípadne objektívnej nemožnosti objednávateľa vyhovieť žiadosti zhotoviteľa v tomto termíne, bude termín určený po vzájomnej dohode zmluvných strán.
	2. Objednávateľ je oprávnený priebežne kontrolovať realizáciu diela. Ak pri kontrole zistí, že zhotoviteľ vykonáva dielo v rozpore so svojimi povinnosťami podľa zmluvy, nevykonáva dielo podľa platných noriem alebo smerníc, prípadne realizuje dielo v rozpore s predpismi BOZP alebo PO a inými všeobecne záväznými právnym predpismi platnými na území SR alebo v rozpore s pokynmi objednávateľa, má právo žiadať, aby zhotoviteľ odstránil tieto nezrovnalosti vzniknuté pri zhotovovaní diela a ďalej dielo zhotovoval riadne v súlade s podmienkami stanovenými v zmluve. V prípade, že zhotoviteľ bez zbytočného odkladu, najneskôr do 7 dní odo dňa, keď mu objednávateľ oznámil svoju požiadavku, nevyhovie uvedeným požiadavkám objednávateľa, považuje sa jeho konanie za podstatné porušenie zmluvy (§ 345 Obchodného zákonníka) a objednávateľ je oprávnený od zmluvy odstúpiť.
	3. K predĺženiu termínu realizácie celého diela môže, okrem neposkytnutia súčinnosti objednávateľom, dôjsť len na základe pôsobenia vyššej moci, pričom za okolnosti vylučujúce zodpovednosť (vyššiu moc) sa považuje najmä:
		1. vojna
		2. epidémia
		3. povodeň
		4. štrajk

f) V prípade pôsobenia vyššej moci, ktorá má vplyv na predĺženie termínu realizácie diela, je zhotoviteľ povinný oznámiť objednávateľovi vzniknutú prekážku a jej dôsledky na plnenie zmluvných povinností. Musí tak urobiť v primeranej lehote po tom, čo sa o vzniku prekážky dozvedel alebo mal dozvedieť, v opačnom prípade zodpovednosť zhotoviteľa za náhradu škody nezaniká a objednávateľ si môže voči zhotoviteľovi náhradu škody nárokovať.

**Článok VII. Vlastnícke právo**

1. Materiál a zariadenia potrebné na zhotovenie diela zabezpečuje zhotoviteľ . Kúpna cena týchto vecí, ako aj cena za ich použitie je súčasťou dohodnutej ceny diela v čl. IV ods. 1 zmluvy. Zhotoviteľ zostáva vlastníkom týchto vecí až do ich pevného zabudovania do nehnuteľnosti (objektu) podľa čl. III ods. 2 zmluvy.

**Článok VIII. Záručné podmienky**

1. Zmluvné strany sa dohodli pre prípad vady diela, že počas záručnej doby má objednávateľ právo požadovať a zhotoviteľ má povinnosť bezplatného odstránenia vady .
2. Zhotoviteľ poskytuje na dielo záruku 60 mesiacov, pokiaľ výrobca dodávaných materiálov a zariadení neposkytuje dlhšiu záručnú dobu. Záručná doba začína plynúť dňom podpísania Protokolu o odovzdaní a prevzatí riadne a včas vykonaného diela oprávnenými zástupcami obidvoch zmluvných strán, v súlade s čl. III ods. 4 zmluvy.
3. Vykonané dielo má vady, ak nezodpovedá výsledku, ktorý je požadovaný zmluvou alebo neplní účel, pre ktorý bolo dielo zhotovené, prípadne svojím rozsahom nezodpovedá rozsahu stanovenému zmluvou. Vykonané dielo má vady aj vtedy , ak sa po vykonaní skúšobnej prevádzky v trvaní 12 mesiacov (o ktorej sa spíše písomný protokol) nepreukáže dodržanie výkonnostných parametrov diela v zmysle zmluvy a súťažných podkladov.
4. Zhotoviteľ zodpovedá za vady, ktoré má dielo v čase odovzdania objednávateľovi ako aj za

vady, ktoré sa prejavia v záručnej dobe.

1. Prípadné vady diela, ktoré sa vyskytnú v záručnej dobe, musí objednávateľ uplatniť u zhotoviteľa písomne (listom na adresu sídla zhotoviteľa), s opisom vady a prípadne aj fotodokumentáciou, najneskôr do 15 dní odo dňa zistenia vád odovzdaného. Zhotoviteľ sa zaväzuje písomne (listom na adresu sídla objednávateľa alebo e-mailom na e-mailovú adresu osoby oprávnenej konať v mene objednávateľa vo veciach technických) zareagovať na reklamáciu objednávateľa bez zbytočného odkladu, najneskôr však do 3 pracovných dní po tom, čo sa o vade diela dozvedel.
2. Zhotoviteľ sa zaväzuje začať s odstraňovaním vád diela bez zbytočného odkladu po uplatnení

oprávnenej reklamácie objednávateľa a odstrániť ich v čo technicky najkratšom možnom čase, najneskôr však do 10 dní od uplatnenia oprávnenej reklamácie objednávateľa v súlade s ods. 5 tohto článku zmluvy. V prípade, že odstránenie reklamovanej vady nie je v uvedenom termíne z objektívnych dôvodov možné, vykoná sa odstránenie vady v termíne určenom písomnou dohodou (aj e-mailom) zmluvných strán.

1. V prípade, ak zhotoviteľ nezareaguje na reklamáciu objednávateľa v dohodnutej lehote alebo nezačne odstraňovať reklamovanú vadu bez zbytočného odkladu po jej uplatnení , prípadne neodstráni reklamovanú vadu najneskôr v lehote uvedenej v ods. 6 tohto článku zmluvy alebo v lehote určenej dohodou zmluvných strán, je objednávateľ oprávnený reklamovanú vadu odstrániť sám, resp. prostredníctvom iného zhotoviteľa a náklady na opravu a odstránenie vady sa zhotoviteľ zaväzuje zaplatiť.

**Článok IX. Sankcie**

1. V prípade omeškania objednávateľa s úhradou faktúry, je zhotoviteľ oprávnený fakturovať objednávateľovi úrok z omeškania vo výške 0,05% z fakturovanej sumy bez DPH za každý začatý deň omeškania.
2. Ak zhotoviteľ nedodrží termín realizácie celého diela podľa článku III. ods. 1 zmluvy z iného dôvodu než pôsobenie vyššej moci, je povinný uhradiť objednávateľovi zmluvnú pokutu vo výške 0,05 % z ceny diela bez DPH za každý začatý deň omeškania sa. Zaplatenie zmluvnej pokuty nezbavuje zhotoviteľa povinnosti dokončiť dielo.
3. Ak zhotoviteľ nezareaguje na reklamáciu objednávateľa alebo neodstráni reklamovanú vadu v lehotách podľa čl. VII ods. 5 a 6 zmluvy, je povinný uhradiť objednávateľovi zmluvnú pokutu vo výške 600,-€ za každý začatý deň omeškania s odstraňovaním vád diela.
4. Ak zhotoviteľ bez zákonného alebo zmluvne dohodnutého dôvodu zanechá zhotovovanie diela, je povinný zaplatiť objednávateľovi zmluvnú pokutu vo výške 15% z ceny diela bez DPH.
5. Zaplatením zmluvnej pokuty nie je dotknuté právo objednávateľa na náhradu škody spôsobenej konaním alebo nekonaním zhotoviteľa.

**Článok** X.

**Odstúpenie od zmluvy**

1. Ak zhotoviteľ neplní niektorú zo zmluvných povinností, objednávateľ je oprávnený písomným oznámením (aj e-mailom) vyzvať zhotoviteľa, aby svoje povinnosti riadne plnil a zanedbania dal do poriadku v primeranej lehote, prípadne v lehote určenej zmluvou.
2. Objednávateľ je oprávnený od zmluvy odstúpiť, okrem dôvodov podľa § 19 ods. 1, 2 a 3 zákona č. 343/2015 Z. z. o verejnom obstarávaní a o zmene a doplnení niektorých zákonov , aj :
	1. v prípade, ak zhotoviteľ hoci aj z nedbanlivosti poruší zmluvu podstatným spôsobom, pričom za podstatné porušenie zmluvy zo strany zhotoviteľa sa považuje najmä:
		1. zhotoviteľ zanechá realizáciu diela a prejavuje úmysel v diele nepokračovať,
		2. ak zhotoviteľ bez zbytočného odkladu, najneskôr do 7 dní odo dňa, keď mu objednávateľ oznámil svoju požiadavku, nevyhovie požiadavkám objednávateľa na odstránenie nezrovnalostí vzniknutých pri zhotovovaní diela.
		3. ak u zhotoviteľa dôjde k úpadku, alebo platobnej neschopnosti, zhotoviteľ vstúpi

do likvidácie, alebo bude vydané rozhodnutie o začatí konkurzu alebo reštrukturalizácie voči zhotoviteľovi , alebo ak voči nemu bude vedené exekučné konanie alebo ak nastane podobná skutočnosť, ktorá by mohla ovplyvniť ďalšie plnenie zmluvy;

* + 1. v prípade, ak zhotoviteľ porušil zmluvu nepodstatným spôsobom a nesplnil svoju povinnosť ani v dodatočnej primeranej lehote, ktorá mu bola poskytnutá

a v prípadoch , ak to ustanovuje Obchodný zákonník v znení neskorších predpisov.

* + 1. v prípade, ak skúšobná prevádzka diela nepreukáže dodržanie výkonnostných parametrov dohodnutých pre dielo.
1. Zhotoviteľ je oprávnený od zmluvy odstúpiť len:
	1. v prípade, ak objednávateľ hoci aj z nedbanlivosti poruší zmluvu podstatným spôsobom, pričom za podstatné porušenie zmluvy zo strany objednávateľa sa považuje:
		1. ak objednávateľ neuhradí faktúru ani do dvoch kalendárnych mesiacov po uplynutí lehoty splatnosti,
		2. ak objednávateľ napriek písomnej výzve neposkytne zhotoviteľovi potrebnú súčinnosť nevyhnutnú k realizácii diela,
		3. ak objednávateľ bezdôvodne odmietne prevziať dielo;
	2. v prípade, ak objednávateľ porušil zmluvu nepodstatným spôsobom a nesplnil svoju povinnosť ani v dodatočnej primeranej lehote, ktorá mu bola poskytnutá a v prípadoch, ak to ustanovuje Obchodný zákonník v účinnom znení.
2. Ak sa porušenie zmluvnej povinnosti zmluvnou stranou považuje v zmysle zmluvy za podstatné porušenie zmluvy , môže oprávnená strana od zmluvy odstúpiť, pokiaľ to oznámi písomne druhej strane bez zbytočného odkladu, najneskôr však do 30 pracovných dní po tom, ako sa o porušení dozvedela. Pre určenie lehoty je rozhodujúci dátum poštovej pečiatky odoslania oznámenia o odstúpení od zmluvy.
3. Potom čo oznámenie o odstúpení nadobudne platnosť, zhotoviteľ urýchlene:
	* 1. zastaví všetky ďalšie práce s výnimkou takých, ku ktorým dal technický dozor pokyn na dokončenie z dôvodu ochrany života, majetku, bezpečnosti na diele a pod .;
		2. odovzdá všetku dokumentáciu zhotoviteľa;
		3. odstráni zo staveniska celé vybavenie a materiály, okrem tých, ktoré sú potrebné k zaisteniu bezpečnosti a opustí stavenisko.
4. Odstúpením od zmluvy zanikajú všetky práva a povinnosti strán vyplývajúce zo zmluvy, okrem povinnosti zhotoviteľa pri zániku a odstúpení od zmluvy, nárokov objednávateľa uvedených v zmluve, na náhradu spôsobenej škody, na zmluvné pokuty , sankcie, resp. zákonné sankcie a úroky.
5. Po zániku zmluvy odovzdá zhotoviteľ objednávateľovi rozostavané dielo v stave, v akom sa ku dňu odstúpenia nachádza. Zhotoviteľ odovzdá objednávateľovi spolu s rozostavaným dielom všetky prevzaté listiny a materiály od objednávateľa.
6. O odovzdaní a prevzatí rozostavaného diela pri odstúpení od zmluvy spíšu poverení zástupcovia strán protokol, ktorý obsahuje rozsah odovzdávanej časti diela, súpis odovzdávaných dokladov a ocenenie vykonaných prác a dodávok, z toho sa uvedie osobitne zaplatená čiastka a čiastka zostávajúca k úhrade, dátumy a podpisy poverených zástupcov .

**Článok XI.**

**Subdodávatelia a pravidlá pre zmenu subdodávateľov**

1. Zhotoviteľ predkladá v prílohe č. 3 k tejto zmluve zoznam všetkých svojich subdodávateľov (identifikačné údaje a predmet subdodávky) a údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Až do splnenia tejto zmluvy je zhotoviteľ povinný oznámiť objednávateľovi akúkoľvek zmenu údajov o subdodávateľovi.
2. Zhotoviteľ je oprávnený dielo realizovať len v spolupráci so subdodávateľmi, ktorí sú uvedení v Prílohe č. 3 zmluvy a pokiaľ na účely realizácie diela využije iného subdodávateľa (neuvedeného v Prílohe č. 3 zmluvy) bez súhlasu objednávateľa, má sa za to, že porušil zmluvu podstatným spôsobom a objednávateľ je oprávnený postupovať podľa čl. X zmluvy. Akúkoľvek zmenu v subdodávateľoch je zhotoviteľ povinný oznámiť objednávateľovi najneskôr 5 pracovných dní predtým, ako daný subdodávateľ plánuje začať s participáciou na realizácii diela (začať s poskytovaním plnenia smerujúceho k realizácii diela) a vyžiadať si objednávateľov výslovný súhlas so zmenou v osobe subdodávateľa v zmysle Prílohy č. 3 zmluvy a ak objednávateľ odmietne tento súhlas udeliť , nie je dotknutý subdodávateľ oprávnený participovať na realizácii diela. Zmenu Prílohy č. 3 zmluvy nie je potrebné vykonať vo forme dodatku k zmluve.
3. Ak subdodávatelia zhotoviteľa, ktorí sa majú podieľať na dodaní predmetu zmluvy, spĺňajú povinnosť zápisu do registra partnerov verejného sektora podľa zákona č. 315/2016 Z.z. o registri partnerov verejného sektora a o zmene a doplnení niektorých zákonov v znení neskorších predpisov ( „ďalej len zákon o registri partnerov“) , subdodávatelia majú povinnosť byť zapísaní v registri partnerov verejného sektora po celú dobu trvania tejto zmluvy.

**Článok XII.**

**Záverečné ustanovenia**

1. Zmluva je uzatváraná na základe výsledku zadávania nadlimitnej zákazky s predmetom „**Zníženie energetickej náročnosti a zvýšenie využívania obnoviteľných zdrojov energie**“ vyhlásenej objednávateľom vo Vestníku verejného obstarávania č. ............dňa „....„„.......„.... . pod značkou oznámenia. .. - v súlade s ustanoveniami zákona č. 343/2015 Z.z. o verejnom obstarávaní a o zmene a doplnení niektorých zákonov v platnom znení.
2. Vzájomné vzťahy zmluvných strán, pokiaľ nie sú upravené v zmluve sa riadia príslušnými ustanoveniami zákona č. 513/1991 Zb. Obchodný zákonník v znení neskorších predpisov a ostatnými všeobecne záväznými právnymi predpismi platnými na území SR. Pre prípad sporov alebo nezrovnalostí ohľadom záväzkov vyplývajúcich zo zmluvy sa stanovuje nasledovné

poradie dôležitosti dokumentov:

i. Zmluva,

1. Obchodný zákonník a ostatné všeobecne záväzné právne predpisy,
2. Cenová ponuka
3. Súťažné podklady.
4. Zmluvu možno meniť a dopĺňať len formou písomných dodatkov podpísaných oprávnenými zástupcami obidvoch zmluvných strán. Návrhy dodatkov sú oprávnené podávať obidve zmluvné strany. Na zmeny a doplnenia zmluvy sa vzťahuje § 18 zákona č. 343/2015 Z.z. o verejnom obstarávaní a o zmene a doplnení niektorých zákonov v platnom znení.
5. Zmenu obchodného mena, sídla, DIČ, právnej formy, adresy pre poštový styk, čísla účtu, telefónnych čísiel, e-mailovej adresy a mien kontaktných osôb nie je potrebné vykonať dodatkom, postačuje jednostranné písomné oznámenie týchto skutočností doručené druhej zmluvnej strane, ktoré bude podpísané oprávnenými zástupcami konajúcej zmluvnej strany. Zmluvné strany sa zaväzujú, že každú zmenu údajov uvedených v predchádzajúcej vete oznámia druhej zmluvnej strane do 1O dní, odkedy ku zmene došlo.
6. Zhotoviteľ sa zaväzuje, že technické informácie, ktoré mu boli zverené objednávateľom,

nesprístupní tretím osobám alebo tieto informácie nepoužije pre iné účely než pre plnenie podmienok zmluvy. Zmluvné strany sa zaväzujú zachovávať obchodné tajomstvo podľa § 17a nasl. zákona č. 513/1991 Zb. Obchodný zákonník v znení neskorších predpisov a ostatných všeobecne záväzných právnych predpisov platných na území SR.

1. Zmluvné strany sa zaväzujú, že prípadné spory vyplývajúce zo zmluvy budú riešiť

dobromyseľne vzájomným rokovaním . Ak sa nedosiahne dohoda v sporných otázkach, spor bude predložený k rozhodnutiu príslušnému všeobecnému súdu podľa zákona č. 160/2015 Z. z. Civilný sporový poriadok.

1. Do plynutia lehôt počítaných na dni sa nezaratúva deň rozhodujúcej udalosti. Listiny zasielané medzi zmluvnými stranami prostredníctvom poštového podniku sa považujú za doručené aj v prípade, že sa zásielka vráti odosielateľovi s reláciou poštového podniku *,,Adresát neznámy"* alebo *,,Neprevzaté v odbernej lehote" ,*alebo ak ju adresát odmietol prevziať, a to dňom, keď sa zásielka vrátila odosielajúcej zmluvnej strane.
2. Zmluva nadobúda platnosť dňom jej podpisu oprávnenými zástupcami obidvoch zmluvných strán, účinnosť nadobudne po splnení nasledovnej podmienky: na predmet zákazky, výsledkom ktorej je uzavretie tejto zmluvy, bude vydaná správa z kontroly (štandardná ex kontrola) výsledkom ktorej bude pripustenie výdavkov na financovanie.
3. Zmluvné strany potvrdzujú , že si zmluvu prečítali , s jej obsahom súhlasia, nakoľko je prejavom ich slobodnej a vážnej vôle zbavenej akýchkoľvek omylov, na znak čoho ju vlastnoručne podpísali.

Príloha č. 1.

Príloha č. 2.

Príloha č. 3.

Vyplnenený výkaz výmer ( rozpočet)

PD

Zoznam subdodávateľov zhotoviteľa

V Tisovci, dňa

.................................................

za objednávateľa:

V .....................dňa

..............................................

za zhotoviteľa: